Síðastliðinn fimmtudagskvöld fór fram síðasta mótið í „ Gluggar og Gler “ deildinni í hestaíþróttum þar sem keppt var í tölti . Þetta var síðasta mótið í fimm móta röð áhugamannadeildar Spretts . Frábær stemning var í Samskipahöllinni og góð mæting á pallana . Það var Ámundi Sigurðsson í Borgarnesi sem fór með sigur af hólmi að þessu sinni á hestinum Hrafni frá Smáratúni . Hlutu þeir 6,78 í einkunn sem jafnframt var nokkuð örugg forysta . Í öðru sæti varð Birgitta Dröfn Kristinsdóttir á Hlýra frá Hveragerði og þriðju Árni Sigfús og Stígur frá Halldórsstöðum . Þess má geta að Vestlendingurinn Viggó Sigursteinsson var fimmti á Glitni frá Margrétarhofi . Áhugamannadeildin hefur slegið rækilega í gegn og hefur myndast mjög skemmtileg stemning í kringum hana bæði á meðal áhorfenda og keppenda . Lið Ámunda er að stærstum hluta skipað fólki af Vesturlandi eða með tengingu þangað . Það keppir í nafni Garðatorgs & ALP / GáK . Liðið hafnaði um miðbik deildarinnar í stigatöflunni , varð í 7. sæti af alls 15 liðum .